钦定古今图书集成/理学汇编/学行典/第037卷 > 理数钤〈坎集上〉 > 《先天方圆卦体》
## 钦定古今图书集成/理学汇编/学行典/第037卷 > 理数钤〈坎集上〉 > 《先天方圆卦体》

方图西北十六卦为天卦，东南十六卦为地卦，上下
横数东北十六卦为地和天，西南十六卦为天唱地。
此运行之卦，用长数爻，自下而上，左右横数。

西南十六卦为“地唱天。”东北十六卦为“天和地。”此生
物之卦，用消数爻，自上而下。

动物“西南”，十六《纵卦》主之。

植物“东北”，十六《纵卦》主之。

方图横数八，乾卦皆在下；纵数八，乾卦皆在上。运行
用横数，生物用，纵数八宫卦。横数夬在干宫，纵数夬
在兑宫。

图四面皆乾坤卦，中心三十六卦，皆六子卦。《干》阳爻
三十六，《坤》阴爻三十六。六子卦纵横相对，阴阳爻各
三十六。

《圆图》左边第一画三十二阳，右边第一画三十二阴，
第二画左边十六阳爻交于右，右边十六阴爻交于
左。

第三画：左边八阳交于右，右边八阴交于左，

第四画：左边四阳交于右，右边四阴交于左，

第五画：左边二阳交于右，右边二阴交于左，

第六画：左边一阳交于右，右边一阴交于左，

《圆图》干兑离震居左为阳，坤艮坎巽居右为阴。
《圆图》左边干兑离震阳在阳中皆顺行。

方图左边坤艮坎巽，阴在阳中皆逆行；

《圆图》右边坤艮坎巽，阴在阴中皆顺行；

方图右边干兑离震，阳在阴中皆逆行。

圆图分逆顺，气顺数逆。自子一阳生，《复》卦起，左旋至
《干》，气顺也。自干一至震四，逆天右行，数逆也。自午一
阴生，《姤》卦起，左旋至《坤》，气顺也。自坤八至巽五，逆天
右行，数逆也。顺行者，数往者，顺卦之气也。“逆行”者，“知
来者”，逆卦之数也。一二三四干兑离震，顺数也。八七
六五，坤艮坎巽，逆数也。

方图分纵横，横数八卦，类聚于下，气之变也。纵数八
卦，类聚于上，形之化也。横数八，类聚于下，如《干》《履》《同
人》《无妄》。纵数八，类聚于上，如干《夬》《大有》《大壮》。

圆图分顺逆，自《复》至《干》，阳之变阴皆从下而上。《复》一
阳《临》，二《泰》三、《大壮》，四《夬》五、《干》六，自《姤》至《坤》，阴之变阳
亦自下而上。《姤》一阴《遁》，二《否》三、《观》四、《剥》五、《坤》六，皆顺
天左旋曰“左转。”

自《夬》至《复》，阴之变阳，皆从上而下：《夬》一阴，《大壮》二、《泰》
三，《临》四，《复》五，《坤》六。自《剥》至《干》，阳之变阴，自上而下，剥
一阳，《观》二、《否》三、《遁》四、《姤》五、《干》六，皆逆天右转曰“右旋。”